Allan Massie

**Allan  Johnstone Massie** (1938–2026) var en britisk journalist og forfatter, konservativ av innstilling og forfatter av en rekke historiske romaner.

## Liv og virke

### Tidlig liv
Han ble født i Singapore hvor hans far var gummiplanter for firmaet Sime Darby, men han vokste opp i Aberdeenshire i Skottland. Han ble utdannet på de kostbare privatskolene Drumtochty Castle barnskole og Glenalmond College i Perthshire før han begynte på Trinity College ved University of Cambridge hvor han studerte historie. Han var fellow ved Royal Society of Literature. Han hadde bosted i Scottish Borders, i Selkirk. Han siste bok er *The Royal Stuarts: A History of the Family That Shaped Britain*.

### Forfatterskap
Massie skrev rundt 30 bøker, hvorav 20 romaner. Hans emner var hovedsakelig fjern fortid og middelklassen. De bøkene han solgte flest av er en rekke dramatiserte biografier over romerske historiske figurer som Augustus, Tiberius, Marcus Antonius, Julius Cæsar, Caligula og Neros arvinger. En av hans nyeste bøker er *The Thistle and the Rose* som består av en rekke essayer over det tornfylte forholdet mellom Skottland og England og hvor han selv er sterk tilhenger av unionen.

Hans roman fra 1986 om det franske Vichy-regimet, *A Question of Loyalties*, vant prisen Saltire Society for å være årets beste skotske bok. *The Sins of the Fathers* (1991) ble kontroversiell da Nicholas Mosley trakk seg vurderingskomiteen til Bookerprisen i protest mot at ingen av Massies bøker nådde opp til de som ble vurdert. De to nevnte romanene, sammen med *Shadows of Empire*, utgjorde en løs trilogi som forsøkte å belyse de mulige farene mellom idealisme og ideologi foruten vanskelighetene å føre en hederlig personlig liv i uhedelige politiske tider.

I 2009 utga Massie hva han kalte «en privat roman» i betydningen at den undersøkte den private moral framfor større politiske eller offentlige vanskeligheter som i hans andre romaner med handling fra samtiden. Denne romanen, *Surviving*, har en setting i Roma hvor en gruppe alkoholister kommer sammen. Det er også en personlig bok som reflekterte forfatterens egen erfaringer fra Italia på 1970-tallet.

I hans roman fra 2010, *Death in Bordeaux*, vendte Massie igjen tilbake til Vichy-regimets Frankrike i den første av trilogi.

### Journalistikk
Massie er en av Skottlands mest profilerte og velkjente journalister. Han hadde faste spalter for *The Scotsman*, skotske *The Sunday Times* og *Scottish Daily Mail*. Han var sjefsanmelder for skjønnlitteratur i over 25 år og skrev også om rugby og cricket for samme avis. Han var tidligere spaltist for *Daily Telegraph*, *Glasgow Herald*, og var *Sunday Standard*s fjernsynsanmelder i løpet avisens korte eksistens. Han bidro også ukentlig til *The Spectator*, *Literary Review* og *The Independent*. I tillegg skrev han for *New York Review of Books*.

Som kommentator fremmet Massie synspunktene til Tory eller riktigere de konservative, men det har vært en tapende kamp gitt nedgangen i den konservative innflytelsen i Skottland. Han drev kampanje bortimot alene mot skotsk devolusjon og kritiker av de fleste lovgivninger som ble vedtatt av det skotske parlamentet siden det kom i eksistens etter valget i 1997. Hans politiske syn på devolusjon endret seg i løpet av årene med Margaret Thatcher og han kom til å angre på sin støtte for devolusjonfolkeavstemning av 1979.

Også i sine litterære anmeldervirksomhet var han konservativ og hans preferanser hvilte på tradisjonelle romaner framfor moderne strømninger. Han var en stor beundrer av Walter Scott og var tidligere president i Walter Scott Club. Blant samtidens romanforfattere fremmet han den russiske forfatteren Andreï Makine og den skotske William McIlvanney. Selv om han kritiserte Irvine Welsh og James Kelman beundret han en del av sistnevntes verker, og argumenterte for at Kelman er en viktig stemme for en del av samfunnet som ofte ble oversett i skjønnlitteraturen.

Massie pensjonerte seg som bokanmelder for *The Scotsman* i januar 2026, og begrunnet dette med kreftsykdom. Han døde 3. februar samme år, 87 år gammel.

## Utmerkelser og priser
;Utmerkelser
*  Kommandør (CBE) av Order of the British Empire for fortjenester til litteraturen (2013)
*  Ridder av Ordre des Arts et des Lettres (2007)

;Priser
* 1980: Frederick Niven Literary Award for *The Last Peacock*
* 1982: Scottish Arts Council Book Award for *The Death of Men*

;Hedersbevisninger
* 1982: Fellow av Royal Society of Literature (FRSL)
* 2008: Æresdoktor i litteratur fra University of Strathclyde

## Bibliografi
;Skjønnlitteratur

* *Change and Decay in All Around I See*
* *The Last Peacock*
* *The Death of Men*
* *One Night in Winter*
* *Augustus*
* *A Question of Loyalties*
* *Tiberius*
* *The Hanging Tree*
* *The Sins of the Father*
* *Caesar*
* *The Ragged Lion*
* *These Enchanted Woods* (oppfølger til *The Last Peacock*)
* *King David*
* *Shadows of Empire*
* *Antony*
* *Nero's Heirs*
* *The Evening of the World*
* *Arthur the King*
* *Caligula*
* *Charlemagne and Roland*
* *Surviving*
* *Death in Bordeaux*

;Sakprosa
* *Colette*
* *Byron's Travels*
* *How Should Health Services be Financed? : A Patient’s View*
* *Glasgow: Portraits of a City*
* *The Novel Today : A Critical Guide to the British Novel, 1970-1989*
* *Edinburgh*
* *The Thistle and the Rose : Six Centuries of Love and Hate Between the Scots and the English *
* *A Portrait of Scottish Rugby*
* *The Royal Stuarts: A History of the Family That Shaped Britain* 

## Referanser


## Eksterne lenker
* 
*